# data[].attributes.attachment_link.provider_name
HRUS משאבי אנוש - HRUS פורטל משאבי האנוש של ישראל

# data[].attributes.attachment_link.readable_text
בית הדין האזורי לעבודה בתל-אביב מתייצב היום לימינו של משרד התמ"ת, במאבק משפטי-תעסוקתי מובהק בינו לבין רשת המזון המהיר הבינ"ל מקדונלד'ס.

המחלקה המשפטית במשרד התמ"ת, באמצעות עו"ד רונית בן-יקב, הגישה לפני חודשים ספורים כתב אישום ובו 19 אישומים כנגד מקדונלד'ס. האישומים התמקדו בשני עניינים מרכזיים: העסקת נערים ביום המנוחה השבועי, כאמור, וביצוע עבירות של הפרעה למפקחי העבודה במילוי תפקידם. הממצאים הללו, אומרים בתמ"ת, התקבלו במסגרת חקירות שניהל האגף לאכיפת חוקי עבודה במנהל ההסדרה והאכיפה במשרד.

השופטת אופירה דגן-טוכמכר פסקה, כי כתב האישום המסועף ובו 19 האישומים שגיבשה המחלקה המשפטית בתמ"ת כנגד מקדונלד'ס בגין העסקת קטינים ביום המנוחה השבועי (שבת), הינו חוקי ויישאר על כנו. מנגד, דרשה הרשת מבית המשפט להורות על ביטולו, בטיעונים רבים כשהמרכזיים שבהם אפליה על רקע דתי, שכן בראש משרד התמ"ת עומד נציג מפלגה חרדית.

אלא שבית הדין דחה את טיעוני הרשת, בהסתמך על דיווחי התמ"ת ולפיהם גם בתקופת כהונת שרים שאינם נציגי מפלגה חרדית, נאכף החוק האוסר העסקת בני נוער בשבת. "האיסור", הגיבו במשרד, "אינו נועד לתכלית דתית אלא בכדי לאפשר לנערים לחוות את יום המנוחה באופן משמעותי".

במקדונלד'ס מוסיפים וטוענים, בתגובה לפנייתנו, כי החוק המדובר "חוקק בשנות החמישים ומטרתו להגן על הנוער שבאותן שנים בעיקר עבד... החל מראשית שנות החמישים", הוסיפו ברשת, "מותרת במדינת ישראל פתיחת מסעדות בשבת והעסקת עובדים בוגרים". עוד מציינים במקדונלד'ס כי מאז חקיקתו של החוק ובמשך 40 שנה, החוק אינו נאכף אלא לראשונה בשנת 1996 על-ידי השר אלי ישי נגד הרשת עצמה.

"חוק מטומטם"

עו"ד גלי לוי, התובעת הראשית במשרד התמ"ת, מביעה סיפוק מההחלטה. "הפרקטיקה של העסקת נוער בניגוד לחוק צריכה להיפסק. ככל שמעבידים לא יתאימו את העסקת הנוער להוראות החוק ולהנחיות משרדנו, יינקטו נגדם הליכים פליליים ואף יוגשו במקרים המתאימים כתבי אישום. יובהר כי לאחר מיצוי ההליך הפלילי והרשעת נאשמים התביעה תבקש מבית הדין להחמיר בענישה במסגרת גזר הדין בהתייחס להעסקת נוער שלא כדין על מנת להרתיע מהעסקה פוגענית של נוער המהווה חוליה חלשה בשוק העבודה".

חזי אופיר, מנהל אגף האכיפה בתמ"ת הוסיף: "אוכלוסיית הילדים ובני הנוער היא אוכלוסיית עובדים חלשה הזקוקה להגנה, ולפיכך סדר העדיפות לטיפול בה הוא גבוה. "האכיפה ממוקדת כנגד חברות שאינן משתפות פעולה עם חוקרי האגף ואינן מעסיקות את עובדיהם בהתאם להוראות החוקים. בני נוער הם אוכלוסייה פגיעה, ולכן קיימת אכיפה והסברה בתחום זה במהלך כל השנה, ואכיפה מתוגברת בתקופת החופש הגדול, בו משתלבים אלפי בני נוער בשוק העבודה. בימים אלו מפותחת גם אפליקציה שאותה יוכלו המשתמשים להוריד למכשיריהם בחינם. האפליקציה תכלול מידע לגבי זכויותיהם, שעון נוכחות, וכן טופס תלונה אוטומטי למשרד התמ"ת".

ממקדונלד'ס מסרו בתגובה: מקדונלד'ס ישראל הינה מעסיק הנוער הגדול בישראל, ומאז הקמתה, בשנת 1993, היא מקפידה על עמידה בחוקי ההעסקה, לרבות שעות עבודה, תשלומי שכר, ביטוח לאומי, חופשה, דמי מחלה ועוד.

כתב האישום אשר הוגש כנגד החברה, נוגע להעסקת נוער ביום המנוחה השבועי, ובמסגרתו הגישה החברה בקשה מיקדמית לביטול על הסף של כתב האישום. בימים אלה החליט בית הדין, ביחס לטענות רבות שהעלתה החברה, כי אלה יידונו בהמשך "לאחר שמיעת הראיות ובירור התמונה העובדתית לאשורה".

לעצם הענין, במשך כל שנות פעילותה, טענה החברה כי מדובר בחוק שחוקק בשנות החמישים, שמטרתו להגן על הנוער, שבאותן שנים בעיקר עבד. כיום, ועל-פי חוק חינוך חובה, רוב הנוער לומד והזמן הפנוי והמועדף העומד לרשותו לפרנס את עצמו ולעזור לפרנסת משפחתו הוא בסוף השבוע, בו השכר הינו 150%, דבר המאפשר לעבוד פחות שעות על מנת להגיע להכנסה לה הוא זקוק. בנוסף, החל מראשית שנות החמישים מותרת במדינת ישראל פתיחת מסעדות בשבת והעסקת עובדים (בוגרים). זהו למעשה "הסטטוס קוו" של שמירת השבת בישראל, לפיו מסעדות ובתי קולנוע פתוחים בשבת.

עוד מציינת החברה כי מאז חקיקתו, ובמשך 40 שנה, החוק לא נאכף. החוק נאכף לראשונה כנגד מקדונלד'ס על-ידי השר ישי, בשנת 1996, לאחר שהשר ניסה, ללא הצלחה, להפוך למסעדה כשרה את המסעדה שנפתחה אז בחצור על הכביש הראשי ולא בתוך העיר. בנוסף,על החוק הביעו דעה שני שרי עבודה: השר אולמרט שכינה את החוק "חוק מטומטם", ושר התמ"ת דאז, פואד בן אליעזר, שהביע את מורת רוחו מהחוק, כינה אותו "חוק אידיוטי", הורה לאפשר לבני 17.5 לעבוד בשבת, ומטעמים חברתיים הינחה את צוות משרדו לבחון את האפשרות להתיר עבודת נוער שתי שבתות בחודש, ולבחון אכיפה רק בימי שישי בערב וזאת על מנת לאפשר ארוחת ערב שישי משפחתית, ולא לאסור על העסקת נוער ביום שבת.

"בנוסף על אלה, אף היועץ המשפטי לממשלה הסתייג מהחוק וציין כי 'אנו שותפים לעמדה כי חוק עבודת הנוער מצריך בדיקה והתאמה לרוח התקופה' ".
בדרך לאישור הממשלה: חוק נגד ניצול נוער בעבודות החופש הגדול

# data[].attributes.attachment_link.keywords[]
בית הדין האזורי לעבודה בתל-אביב

# data[].attributes.attachment_link.keywords[]
העסקת בני נוער בשבת

# data[].attributes.attachment_link.keywords[]
הפרעה למפקחי העבודה

# data[].attributes.attachment_link.title
התמ"ת: "מקדונלד'ס העסיקה קטינים בשבת והפריעה לעבודת פקחינו" - HRUS משאבי אנוש

# data[].attributes.attachment_link.description
המשרד הגיש נגד הרשת בישראל כתב אישום מפורט, שזכה השבוע לאישרור בית הדין לעבודה בת"א. "מנוחה בשבת אינה איסור דתי בלבד"

# data[].attributes.attachment_link.title
סקר חדש חושף תמונה עגומה של ניצול בני נוער עובדים בישראל

# data[].attributes.attachment_link.description
הסתדרות הנוער העובד והלומד חושפת נתונים משנת 2022 המציגים תמונה עגומה של ניצול נוער במקומות עבודה. כמיליון שקלים הוחזרו עד כה לעובדים בנוצלו, זאת בזכות הפניות הרבות להסתדרות

# data[].attributes.attachment_link.title
ניצול בוטה: “100% מהנוער לא מקבלים את כל הזכויות בעבודה” | ישראל היום

# data[].attributes.attachment_link.description
סקר של הסתדרות הנוער העובד והלומד מגלה את הנתונים המטרידים: אחד מכל עשרה דיווחו על שכר נמוך מהמינימום בחוק • 50% מהעובדים כלל לא מקבלים החזרי נסיעות

# data[].attributes.attachment_link.readable_text
גיא זמיר, גל קסריר ואלעד מנור בני ה-17 קיבלו לפני כחודש וחצי את הכסף המגיע להם - כ-1,200 שקלים לשלושתם, בעבור יום עבודה בגן הקונגרסים בחיפה. מדובר היה ביום עבודה מפרך במיוחד, במהלכו הועסקו לא פחות מ-12 שעות, אך השתכרו עבורו כ-110 שקל בלבד, שהם כ-10 שקלים לשעה.

נדחתה הצעת חוק להעסקת ילדים מגיל 13
חצי מתלונות בני נוער בעבודה: על ניצול במלצרות
למרבה הצער, לא מדובר במקרה יוצא דופן - כשזה מגיע להעסקת בני נוער, הפרות חוקי העבודה הינן רבות ונפוצות, במיוחד כשזה נוגע לתשלום השכר. אבל המקרה שלהם הסתיים דווקא בצורה טובה - בסיוע הסתדרות הנוער העובד והלומד הם פנו לאולם הארועים - שהסכים להשלים את שכרם לשכר מינימום, אבל בינתיים חלפו מספר חודשים. לכן הגישו השלושה תביעה על הלנת שכר ותלוש לא תקין לבית הדין האזורי לעבודה בחיפה, שהסתיימה בהסכם פשרה לפני כחודש. בעקבות הפרשה, כל אחד מהם קיבל פיצוי של 400 שקל.

בפוסט שכתב זמיר, הוא סיפר: "הרגע הזה מסמל בשבילי הרבה יותר מכסף, הוא מסמל עבורי את כל מה שעברתי בחודשים האחרונים. זה התחיל כששלושתנו הלכנו יחד לעבוד בגן הקונגרסים. זו הייתה עבודה מאוד קשה, חוץ מהאירוע עצמו היה גם הקמה ופירוק אז יצא שבמשך 12 שעות (שהתחילו בצהריים ונגמרו בשלוש בבוקר!) חוץ מהעבודה הקשה והלחוצה של לשרת את האורחים, גם סחבנו המון שולחנות כבדים וערימות של כיסאות לפני ואחרי האירוע עצמו.

"אבל הרגע הכי קשה והכי מעצבן היה כשהגיע תלוש המשכורת על 110 שקל ועל ערך 12 שעות עבודה. אז הבנתי שמנסים לנצל אותנו. זה היה מעליב, איך יכול להיות שמשלמים לנו פחות מ-10 שקל לשעה?! זאת הייתה פעם ראשונה ואני מקווה גם אחרונה שניצלו אותי בעבודה. אז פניתי לנוער העובד והלומד דרך האתר שלהם, ובאמת מהר מאוד אור שיזף, שליווה אותנו, שלח מכתב לגן הקונגרסים והם שילמו את ההפרש. אבל עד שזה קרה לקח כמעט 4 חודשים, ואנחנו החלטנו שאנחנו לא מוכנים לשתוק על זה ולתת להם להתייחס ככה לבני נוער! החלטנו ביחד להגיש תביעה על האיחור (הלנת שכר) ועל התלושים שקיבלנו.

"לכל אורך התהליך היה חשוב לשלושתנו שיהיה צדק בעניין הזה ושאולמות אירועים יבינו שהם לא יכולים לפעול ככה. זה שהיינו ביחד נתן לנו כוח ובטחון וככה, בניגוד לכל מה שאמרו לנו לפני וללחץ שניסו להפעיל עלינו, יצא שכל התהליך וגם הדיונים עצמם בבית המשפט היו הרבה פחות מאיימים ממה שציפינו. הבנתי שאם אתה צודק, אז שווה לעשות את המאמץ ובסוף הצדק יצא לאור".

הסיפור של גיא וחבריו הוא רק אחד מתוך אלפי מקרי ניצול נוספים. התחום שמוביל בניצול בני נוער בעבודה הוא עבודה במפלגות, עם 27% מהתלונות על הפרת זכויות שהתקבלו ב-2015 בהסתדרות הנוער העובד והלומד. כך עולה מנתונים שפרסם הארגון לרגל 1 במאי המצוין היום (א').

הדו"ח מסכם את הפניות שהגיעו לארגון במהלך 2015. עוד מובילים ברשימה: מסעדות ובתי קפה עם 17% מהתלונות, אולמות אירועים וחברות קייטרינג עם 14%, ומזון מהיר ומכירות עם 9% בכל אחד. בהסתדרות הנוער העובד והלומד מציינים כי שיעור הפניות הרחב במפלגות קשור למבצע רחב היקף שקיימו ערב הבחירות.
רוב התלונות - כ-44%, היו בנוגע לאי תשלום שכר בחוק. כרבע היו באשר לתשלום פיצוי פיטורים וזכויות סוציאליות שונות ו-14% נגעו לאי תשלום החזרי נסיעות. תלונות נוספות נגעו לאי הקפדה על שעות עבודה ומנוחה, העסקה בימי התלמדות ועוד.
עוד מתריעים בארגון, כי הם זיהו ירידה משמעותית בכל נתוני האכיפה כלפי חוקי עבודה לנוער. בתוך כך נרשמה ירידה של 22% במספר ההתראות שניתנו ע"י משרד הכלכלה למעסיקים במסלול המנהלי וירידה של 57% במספר הקנסות שהוטלו במסלול הפלילי.

עוד עולה כי נרשמה עלייה קלה בפניות של עובדים מענף המזון המהיר, מ-137 ב-2014 ל-166 ב-2015, זאת לאחר שזוהתה ירידה בהיקפי התלונות בעקבות גל ההתאגדויות בענף לפני כשנתיים.

בסך הכל, הושבו אשתקד לבני הנוער בישראל כ-2.37 מיליון שקל בעקבות תלונות שהגיעו לארגון, עלייה של 9% לעומת 2014. מתוך 5,177 פניות שהתקבלו, נפתחו 1,580 תיקים של ניצול במקום העבודה - עלייה של 27% לעומת אשתקד.

מארגון העובדים הצעירים נמסר כי הדו"ח מציג רק על קצה המזלג את היקפי הפגיעה בזכויות בני נוער עובדים. "כ-300,000 בני נוער עובדים בישראל ועושים את צעדיהם הראשונים בעולם העבודה בשוק פרוץ ומהווים מגזר מוחלש", נמסר. "מדובר בשוק המתאפיין ביותר מ-40% אבטלה אשר הופך את העובדים הצעירים, שחלק גדול מהם אינם מודע לזכויותיו, לחשופים לפגיעה בזכויות".

"למרות שהמודעות גדלה בשורה תחתונה, לצערנו, משתלם לפגוע בזכויות", מסר יעקב אביד, רכז האיגוד המקצועי בהסתדרות הנוער העובד והלומד. "עולם העבודה לבני הנוער הוא עולם "קשוח" ורווי בניצול. היעדר הכשרה מקצועית, תחלופה גבוהה במקום העבודה, פערי כוחות וגיל מול המעסיק ואבטלת נוער הופכים את בני הנוער העובדים לאחת האוכלוסיות המוחלשות ביותר בשוק העבודה הישראלי ועל כן המנוצלות ביותר".

# data[].attributes.attachment_link.title
הנערים שקיבלו כ-10 שקלים לשעה - וניצחו במאבק

# data[].attributes.attachment_link.description
גיא, גל ואלעד בני ה-17 הועסקו למשך יום עבודה מפרך של 12 שעות באולם אירועים, והשתכרו בעבורו סכום של כ-10 שקלים לשעה. הם יצאו למאבק בסופו קיבלו פיצוי של 400 שקל כל אחד. אך זו רק טיפה בים - נתוני הסתדרות הנוער העובד והלומד לרגל 1 במאי מגלים תמונת מצב מטרידה באשר לתעסוקת בני הנוער בישראל.

# data[].attributes.attachment_link.authors[].name
אביבית מיסניקוב

# data[].attributes.attachment_link.title
N12 - ניצול הנוער: “16 שעות בלי הפסקה”

# data[].attributes.attachment_link.description
למרות החוק, עובדים צעירים רבים מקופחים. צפו

# data[].attributes.attachment_link.title
העסקת בני נוער בצומת בניגוד לחוק עבודת נוער ואי תשלום שכר מינימום | פורטל העובדים

# data[].attributes.attachment_link.description
פורטל העובדים ◄ נאשם אשר הורשע בהעסקת בני נוער בצמתים בניגוד לחוק עבודת נוער ישלם קנס בסך 100,000 שקלים…